
DEKRET
Nr. 8767, datë 31.10.2014

PËR LEJIMIN E LËNIES SË SHTETËSISË SHQIPTARE

Në mbështetje të nenit 92, pika “c” dhe nenit 93 të Kushtetutës, si dhe të neneve 15 e 20 të ligjit nr. 8389, datë 5.8.1998 “Për shtetësinë shqiptare”, të ndryshuar, bazuar edhe në propozimin e ministrit të Punëve të Brendshme,

DEKRETOJ:

Neni 1

U lejohet lënia e shtetësisë shqiptare me kërkesë të tyre personave të mëposhtëm:
1.    Ita Kol Kaftalli
2.    Ares Kol Kaftalli
3.    Monda Millo Shunjeviç (Çekaj-Popoviq)
4.    Špresa Sllafko Šunjević (Krstoviq)
5.    Lulzim Mergim Bilali
6.    Klodian Feim Çarçiu
7.    Etleva Avduraman Resulaj
8.    Altea Elton Hazizi
9.    Sokol Xhevit Dafku
10.    Juljana Qemal Trigonis (Skenderaj)
11.    Edlira Beqir Hermanns (Kodra)
12.    Esiona Spartak Stefani
13.    Kledia Spartak Stefani
14.    Sonila Gjon Ndreka
15.    Enkeleda Herkul Tartari
16.    Manola Herkul Tartari
17.    Zeliha Shyqyri Runkler (Stafa)
18.    Valbona Zef Berishaku (Meshkurti)
19.    Erjola Beqir Tosku (Kosova)
20.    Klodjan Rafizan Plischke (Bami)
21.    Samanda Eduard Çelmeta
22.    Sonila Haqif Sulaj
23.    Brunilda Skënder Schons (Haxhihyseni)
24.    Ina Rrok Dionisi
25.    Matilda Çelnik Jaupi
26.    Fatjon Kamber Shala
27.    Ilir Destan Almeta
28.    Alma Shefqet Lika
29.    Fatjona Lulzim Kanapari
30.    Gentjan Ali Lamnica






Neni 2

Ky dekret hyn në fuqi menjëherë.

PRESIDENTI  I  REPUBLIKËS 
SË SHQIPËRISË
Bujar Nishani

Udhëzim
Nr. 19, datë 3.11.2014

PËR zbatimin E REGJIMIT TË VEÇANTË Të SKEMËS SË KOMPENSIMIT TË PRODHUESVE BUJQËSORË PËR QËLLIME TË TATIMIT MBI VLERËN E SHTUAR

Në mbështetje të nenit 102, pika 4, të Kushtetutës së Republikës së Shqipërisë, në zbatim të nenit 159, paragrafi 2 të ligjit nr. 92/2014, datë 24.7.2014 “Për tatimin mbi vlerën e shtuar në Republikën e Shqipërisë”, ministri i Financave 

UDHËZON:

Neni 1
Qëllimi

Ky udhëzim ka për qëllim të përcaktojë rregullat dhe procedurat mbi zbatimin e seksionit 4, të kreut XI, të ligjit 92/2014, datë 24.7.2014 “Për tatimin mbi vlerën e shtuar në Republikën e Shqipërisë” për skemën e kompensimit të prodhuesve bujqësore, të cilët në vijim në këtë udhëzim do të referohen me termin “fermer”. 

Neni 2
Objekti i skemës së kompensimit

1. Janë objekt dhe i nënshtrohen skemës së kompensimit, fermerët që zhvillojnë aktivitetin e vet në kuadrin e një sipërmarrjeje bujqësore, si veprimtari për prodhimin e produkteve bujqë-sore, bimore ose shtazore, në kuadrin e aktivi-teteve të përcaktuara dhe të listuara sipas pikës 2 të këtij neni. 
2. Bazuar në pikën 2 të nenit 146 të ligjit, skema e kompensimit do të zbatohet për produktet bujqësore të prodhuara në kuadër të aktiviteteve prodhuese bujqësore referuar listës në aneksin III të ligjit, të listuara si më poshtë:
Lista e aktiviteteve prodhuese bujqësore
1. Kultura bujqësore: 

a) bujqësia e përgjithshme, përfshirë vreshtarinë; 
b) pemëtaria (përfshirë olivokulturën) dhe hortikultura (perimet, lulet dhe bimët zbukuruese), edhe në serra; 
c) prodhimi i kërpudhave dhe i erëzave, i farërave dhe filizave; 
ç) prodhimi i fidanëve. 
2. Blegtoria: 
a) mbarështimi i kafshëve; 
b) mbarështimi i shpendëve; 
c) mbarështimi i lepujve; 
ç) mbarështimi i bletëve; 
d) mbarështimi i krimbit të mëndafshit; 
dh) mbarështimi i kërmillit. 
3. Termat e përdoruar në këtë udhëzim janë të njëjtë me termat e përkufizuar në nenin 145 të ligjit. 

Neni 3
Kushte të përgjithshme

1. Fermerët, në kuadër të veprimtarisë së tyre prodhuese, furnizojnë me produkte bujqësore një person të tatueshëm, i cili nuk është objekt i zbatimit të kësaj skemë kompensimi.
2. Fermerët që i nënshtrohen kësaj skeme, konsiderohen ajo kategori e prodhuesve bujqësore të cilët nuk i nënshtrohen regjimit normal të TVSH-së për arsye se aplikimi i regjimit normal të TVSH-së krijon vështirësi administrative. 
3. Çdo fermer që i nënshtrohet këtij regjimi, në mënyrë të vullnetshme mund të zgjedhë t’i nënshtrohet regjimit normal të TVSH-së, duke iu nënshtruar çdo të drejte dhe detyrimi për regjistrim, deklarim, llogaritje dhe pagesë të TVSH-së sipas përcaktimeve ligjore.
4. Çdo fermer që furnizon (shet) produktet e tij bujqësore sipas këtij regjimi, qarkullimi vjetor i të cilit është mbi kufirin minimal të regjistrimit për TVSH-në, është i detyruar t’i nënshtrohet regjimit normal të TVSH-së duke iu nënshtruar çdo të drejte dhe detyrimi për regjistrim, deklarim, llogaritje dhe pagesë të TVSH-së sipas përcaktimeve ligjore.
5. Fermeri, i cili për qëllime të pikës 3 dhe 4 më sipër  i nënshtrohet regjimit normal të TVSH-së, dorëzon në drejtorinë rajonale tatimore certifikatën e NIPT-it me të cilën është pajisur për të përfituar nga skema e kompensimit si fermer, duke u çregjistruar nga kjo skemë kompensimi.  

Neni 4
Kushtet për të përfituar nga skema e kompensimit

1. Fermeri përfiton të drejtën e kompensimit për sa kohë qarkullimi vjetor i tyre, bazuar në shitjet e kryera për produktet bujqësore kundrejt personave të tatueshëm që nuk përfitojnë nga skema e kompensimit, sipas vlerës totale të furnizimit të shënuar në faturë, nuk tejkalon kufirin minimal të përcaktuar të regjistrimit për TVSH-në.  
2. Fermerët që i nënshtrohen këtij regjimi, janë përfitues të skemës së kompensimit nëse furnizojnë mallra me prejardhje nga puna e tyre e kryer për aktivitetet prodhuese bujqësore të përcaktuara sipas këtij udhëzimi. 
3. Fermerët që janë objekt i skemës së kompensimit, duhet të pajisen me një numër identifikimi (NIPT), lëshuar nga drejtoria rajonale tatimore ku ushtron aktivitetin fermeri për të përfituar nga kjo skemë, pa iu nënshtruar detyrimit për deklarim.  

Neni 5
Pajisja me NIPT e fermerit 

1. Aplikimi për t’u pajisur me NIPT bëhet nga vetë fermeri. 
2. Për t’u pajisur me certifikatën e NIPT-it, individi-fermer paraqitet në Drejtorinë e Regjistrimit dhe Shërbimit të Tatimpaguesve në Drejtorinë Rajonale Tatimore të juridiksionit sipas ndarjes, organizimit administrativ, duke paraqitur  dokumentacionin si më poshtë:
- Aplikimin për regjistrim sipas formularit përkatës të plotësuar me të gjitha të dhënat e detyrueshme të kërkuara, nënshkruar nga kërkuesi. 
- Dokumentin origjinal të identifikimit (letërnjoftimit)/ose kopje të noterizuar të këtij dokumenti, i cili i bashkëngjitet aplikimit për regjistrim.
- Vërtetimin origjinal sipas formatit bashkë-ngjitur këtij udhëzimi, lëshuar për fermerin prej drejtorisë rajonale të Bujqësisë, Zhvillimit Rural dhe Administrimit të Ujërave, në bazë të të cilit vërtetohet aktiviteti prodhues bujqësor i fermerit.
3. Dokumentet shoqëruese të aplikimit duhet të dorëzohen në origjinal ose kopje të njësuara me origjinalin, të jenë në gjuhën shqipe, nuk duhet të përmbajnë korrigjime ose fshirje dhe përmbajtja e tyre duhet të duket qartë, të jetë e lexueshme dhe të lejojë marrjen e imazhit elektronik të dokumentit.
4. Për pajisjen me NIPT të fermerit, janë të detyrueshme këto të dhëna:
a) të dhënat e identifikimit të fermerit;
b) adresa e banimit, kontakte të personit; 
b) vendi i ushtrimit të veprimtarisë prodhuese bujqësore;
c) fusha/(at) e veprimtarisë prodhuese bujqë-sore, në qoftë se është e përcaktuar, ose nëse fermeri kryen disa veprimtari prodhuese bujqësore, atëherë specifikohen disa duke filluar nga ajo që mban peshën kryesore;
ç) specimeni i nënshkrimit (firmës) të individit- fermer.
5. Drejtoria rajonale tatimore merr në shqyrtim aplikimet për pajisjen me NIPT të fermerëve sipas radhës së paraqitjes së tyre. Drejtoria e regjistrimit dhe shërbimit të tatimpaguesit në drejtorinë rajonale tatimore përkatëse asiston aplikantin fermer në plotësimin e aplikimit dhe ndërkohë verifikon:
a) identitetin e nënshkruesit dhe faktin nëse është person i autorizuar për të bërë regjistrimin;
b) plotësimin e të gjitha të dhënave të detyrueshme të kërkuara, si dhe dokumentet shoqëruese; 
c) paraqitjen në formën e kërkuar të dokumentacionit shoqërues, që vërteton të dhënat që regjistrohen; 
d) faktin nëse të dhënat e shprehura në formularin e regjistrimit përputhen me të dhënat që përmbajnë dokumentet e kërkuara, që shoqërojnë formularin;
e) faktin nëse dokumentacioni i paraqitur nuk përmban korrigjime ose fshirje, apo është i palexueshëm.
6. Drejtoria rajonale tatimore, pasi kryen verifikimet përkatëse dhe vëren përmbushjen korrekte të kushteve për regjistrim, kryen regjistrimin e fermerit në regjistrin tatimor duke evidentuar dukshëm në faqen e regjistrimit faktin që i regjistruari është “fermer” dhe lëshon certifikatën e regjistrimit (NIPT-in) brenda një afati prej dy ditësh nga data e paraqitjes së aplikimit. Emërtimi në certifikatë shkruan:“Fermeri A.B.” ku AB është emri dhe mbiemri i fermerit.
7. Ky regjistrim dhe certifikata e NIPT-it lëshuar fermerit është e vlefshme vetëm për qëllime të përfitimit nga skema e kompensimit të prodhuesve bujqësorë sipas këtij ligji. Çdo përdorim i NIPT-it të lëshuar fermerit nga ana e tij apo nga persona të tjerë për qëllime të tjera të ndryshme nga ajo e përcaktuar në këtë udhëzim është në kundërshtim me qëllimin e përdorimit të tij.

Neni 6
Ndryshimet në regjistrim të fermerit

Nëse gjatë ushtrimit të veprimtarisë prodhuese të fermerit ka ndryshime në të dhënat e regjistruara apo të deklaruara në momentin e regjistrimit të tij, si p.sh. të dhënat e identifikimit, vendit të ushtrimit të veprimtarisë prodhuese bujqësore për shkak të tjetërsimit të tokës bujqësore apo çdo ndryshim tjetër, në të dhënat e deklaruara në momentin e regjistrimit etj., atëherë fermeri ose personi i autorizuar prej tij është i detyruar t’i deklarojë këto ndryshime në drejtorinë rajonale tatimore ku është pajisur me certifikatën e NIPT-it.
Drejtoria rajonale tatimore reflekton ndryshimet përkatëse në regjistrin tatimor përkatës.

Neni 7
Çregjistrimi i fermerit

1. Fermeri çregjistrohet në mënyrë vullnetare nëpërmjet aplikimit për çregjistrim, sipas formularit të miratuar për këtë qëllim duke dorëzuar  në të njëjtën kohë certifikatën e NIPT-it në drejtorinë rajonale tatimore në të cilën kjo certifikatë është lëshuar. Drejtoria rajonale tatimore evidenton në regjistrin tatimor datën e dorëzimit të NIPT-it prej fermerit duke e bërë të pavlefshëm këtë NIPT.  Në rast vdekjeje të fermerit, çregjistrimi kryhet me kërkesë të çdo personi të interesuar dhe me depozitimin e dokumenteve përkatëse që vërtetojnë që personi është ka vdekur ose është shpallur i vdekur me vendim gjykate, duke dorëzuar në të njëjtën kohë certifikatën e NIPT-it e cila është lëshuar në emrin e tij. 
2. Çregjistrimi i fermerit dhe dorëzimi i certifikatës së NIPTI-it në drejtorinë rajonale tatimore, përveç se bëhet për qëllime deklarimi, është i domosdoshëm për të shmangur keqpërdorimin e NIPT-it, pasi bën të pavlefshme çdo faturë tatimore në të cilën ky NIPT është shënuar, të lëshuar pas datës së çregjistrimit të fermerit. Personi i tatueshëm që ka përfituar zbritjen e TVSH-së së shënuar në faturën e lëshuar në emrin dhe për llogari të fermerit të çregjistruar, pas datës që çregjistrimi i tij ka hyrë në fuqi, nuk i lejohet të zbresë TVSH-në përkatëse dhe ndërkohë nëse e ka zbritur atë TVSH në shkelje të procedurës, i kërkohet të paguajë 100% TVSH-në e zbritur padrejtësisht.

Neni 8
Mënyra e zbatimit të skemës së kompensimit

1. Blerësi i produkteve bujqësore sipas këtij udhëzimi është person i tatueshëm i regjistruar për TVSH-në dhe i nënshtrohet regjimit normal të TVSH-së. Blerësi, person i tatueshëm, për çdo furnizim të produkteve bujqësore, të marrë prej fermerit, në përputhje me këtë udhëzim, lëshon një faturë tatimore me TVSH sipas formatit të miratuar të faturave nga organi tatimor, në të cilën evidenton si shitës, shitësin fermer (prodhues bujqësor), NIPT-in e fermerit dhe të dhënat e tjera të kërkuara sipas faturës. 
2. Vlera totale e faturës përfaqëson vlerën e furnizimit të paguar nga blerësi për llogari të shitësit fermer, përfshirë normën e kompensimit e cila është 20%. TVSH-ja e shënuar në faturë prej 20% përbën normën e kompensimit të fermerit. Kompensimi i akorduar i paguhet fermerit nga blerësi, person i tatueshëm, përkundrejt furnizimeve të kryera.  Norma e kompensimit aplikohet mbi çmimin pa TVSH të mallrave, të përcaktuara sipas këtij udhëzimi.
3. Kompensimi ka për qëllim të mbulojë TVSH-në e paguar prej fermerëve në çmimin e blerjes së mallrave e shërbimeve, që ata kanë blerë për nevoja të kryerjes së aktivitetit të tyre prodhues bujqësor. 
4. Çdo blerës i produkteve të fermerit që aplikon skemën e kompensimit, duhet të njoftojë drejtorinë rajonale tatimore përkatëse që është aplikues i skemës së kompensimit të fermerit përpara se të fillojë aplikimin e saj, duke e shoqëruar njoftimin me një akt marrëveshje midis palëve (blerësit të produkteve të fermerit, person i tatueshëm dhe fermerit), sipas modelit të aktmarrëveshjes bashkëngjitur këtij udhëzimi, ku palët bien dakord midis tyre të kryejnë transaksione për produktet bujqësore, si shitës dhe blerës. Për çdo marrëveshje shtesë me një fermer të ri që blerësi person i tatueshëm hyn në transaksione duhet të njoftojë drejtorinë rajonale tatimore përkatëse. Mosnjoftimi në kohë dhe mosaplikimi korrekt sipas kësaj procedure i heq blerësit të drejtën e zbritjes së TVSH-së si normë e kompensimit të shënuar në faturën e lëshuar në emër të fermerit, marrëveshja me të cilin nuk i është dërguar (njoftuar) organit tatimor.
Drejtoria rajonale tatimore përkatëse mban një regjistër të veçantë duke evidentuar çdo person të tatueshëm që ka njoftuar se kryen blerje nga fermerë në kuadër të skemës së kompensimit të fermerit. 

Neni 9
E drejta e zbritjes së TVSH-së së kompensuar

1. Kompensimi, që personi i tatueshëm blerës i ka paguar shitësit prodhues bujqësor, është TVSH e zbritshme për personin e tatueshëm blerës dhe deklarohet në periudhën tatimore kur është lëshuar fatura sipas datës së faturës. Fatura duhet të përmbajë dhe të plotësohet me të gjitha të dhënat e kërkuara sipas rubrikave që ajo përmban. Blerësi person i tatueshëm në çdo faturë të lëshuar shkruan “Vetëfaturim i TVSH-së sipas regjimit për kompensim të fermerit”. 
2. E drejta e zbritjes së TVSH-së së paguar fermerit, nga blerësi person i tatueshëm lind dhe ushtrohet sipas përcaktimeve të ligjit. 
3. Nëse fatura nuk përmban të dhënat e plota dhe të sakta, si dhe nuk përmban shënimin “Vetëfaturim i TVSH-së sipas regjimit për kompensim të fermerit”, personi i tatueshëm blerës nuk ka të drejtë të kreditojë kompensimin e paraqitur në të dhe detyrohet të paguajë dënimin, sipas nenit 128, për faturë tatimore të parregullt në përputhje me ligjin në fuqi “Për procedurat tatimore në Republikën e Shqipërisë”.
4. Blerësit nuk i njihet si e zbritshme TVSH-ja e kompensuar sipas kësaj skeme për produktet e blera nga fermerët të cilat dëmtohen, prishen, duke u bërë të papërdorshme prej tij. 

Neni 10
Fatura tatimore dhe norma e kompensimit

1. Fatura tatimore e shitjes, e lëshuar nga personi i tatueshëm për prodhuesin bujqësor (fermerin), duhet detyrimisht të përmbajë të shënuara të dhënat e mëposhtme:
- Nr. serial të faturës; 
- Datën e lëshimit të faturës;
- Kohën e furnizimit;
- Numrin rendor që mundëson identifikimin e faturës; 
- Të dhënat e fermerit si emrin e fermerit sipas regjistrimit të tij;
- Adresën ku fermeri e ka veprimtarinë prodhuese;
- NIPT-in e fermerit;
- Të dhënat e blerësit, personit të tatueshëm, emrin, adresën e plotë të personit të tatueshëm;
- NIPT-in etj.;
- Përshkrimin, sasinë dhe njësinë matëse të mallrave;
- Vlerën e mallrave të blera pa TVSH;
- Shumën e kompensimit (TVSH-së së lloga-ritur dhe shumën totale për pagesë, përfshirë TVSH-në; 
Fatura duhet të jetë e nënshkruar nga palët, shitësi dhe blerësi. 
2. Në rastin kur blerësi personi i tatueshëm paraqitet në adresën e fermerit dhe transporton mallrat me mjetet e tij nga adresa e fermerit në adresën ku blerësi kryen veprimtarinë ekonomike, atëherë fatura tatimore i lëshohet fermerit nga blerësi në momentin që malli bëhet i disponueshëm prej blerësit, dhe fatura shoqëron mallin në adresën e blerësit. Në këtë rast në faturë shënohen edhe të dhënat e transportuesit.
3. Fermeri i pajisur me NIPT, nuk duhet të pajiset me blloqe të faturave tatimore me TVSH nga drejtoritë rajonale tatimore, pasi fatura në emër të fermerit lëshohet nga blerësi prej faturave tatimore të tij.
4. Blerësi i produkteve bujqësore plotëson faturën me të dhënat e kërkuara dhe në rolin e blerësit e mban vetë faturën origjinale, e cila i jep të drejtën e zbritjes së TVSH-së së shënuar në faturë. Shitësi fermer pajiset me kopjen e dytë të faturës tatimore me TVSH, faturë e cila ruhet prej tij si dokument që vërteton furnizimin (shitjen) e kryer.

Neni 11
Deklarimi

1. Për çdo blerje nga fermerët sipas kësaj skeme, personi i tatueshëm blerës faturën e blerjes për mallin e blerë nga fermerët e regjistron në kutitë përkatëse të librit të blerjes me përcaktimin “Vlera e tatueshme/nga fermerë vendas” dhe në një kuti të veçantë, regjistrohet vlera që i korrespondon normës së kompensimit si produkt i vlerës së tatueshme të mallit me përqindjen e kompensimit, e cila sipas këtij ligji është 20%. Këto vlera regjistrohen nga personi i tatueshëm për çdo muaj në deklaratën “Për tatimin mbi vlerën e shtuar” të periudhës përkatëse dhe deklarohen në muajin pasardhës të periudhës tatimore së cilës i përket deklarimi.
2. Për qëllime të llogaritjes së normës së kompensimit në masën 20%, kjo normë do të aplikohet për furnizimet e kryera prej fermerëve pas pajisjes së tyre me certifikatën e NIPTIT-it, në përputhje me procedurën e përcaktuar në këtë udhëzim.  

Shembull
Një fermer vreshtar i identifikuar si individi A.B., që kryen veprimtarinë si prodhues bujqësor në vreshtari duke kultivuar (prodhuar) rrush, i shet rrushin shoqërisë X, një përpunuesi dhe prodhuesi verërash i regjistruar si person i tatueshëm për TVSH-në. Vlera e mallit të shitur nga fermeri A.B. për shoqërinë X është 30.000 lekë. Pra shoqëria X i detyrohet fermerit A.B. për vlerën 30.000 lekë. 

Detyrimet e fermerit 
Fermeri A.B. për të përfituar nga skema e kompensimit duhet të regjistrohet në drejtorinë rajonale tatimore për t’u pajisur me NIPT brenda dy ditësh pune. Drejtoria rajonale tatimore pajis me certifikatë NIPT-i fermerin, duke shënuar si emër “Fermeri A.B.” dhe NIPT-in që gjeneron sistemi.     
Detyrimet e personit të tatueshëm
Ndërkohë përpunuesi i rrushit, shoqëria X, përpara se të lëshojë faturën e parë në emër të fermerit, duhet të njoftojë drejtorinë rajonale tatimore përkatëse që është aplikues i skemës së kompensimit të fermerit duke i bashkëngjitur dhe marrëveshjen me fermerin. 
Personi i tatueshëm, në momentin që ka marrë furnizimin prej fermerit, përpilon faturën tatimore të shitjes me TVSH. Në të dhënat identifikuese personi përgjegjës i blerësit që plotëson faturën në të dhënat e shitësit shënon emrin e fermerit sipas regjistrimit përkatës “Fermeri A.B.”’; NIPT: L………….N dhe të gjitha të dhënat e kërkuara sipas formatit të faturës.

Përsa i përket furnizimit në rubrikën përkatëse të faturës shënohen përkatësisht të dhënat e kërkuara mbi përshkrimin e mallit, njësinë dhe sasinë, çmimin për njësi, etj.
Sipas shembullit ku vlera e furnizimit është 30.000 lekë, pra kjo është vlera që blerësi person i tatueshëm do t’i paguajë shitësit fermer, në faturë në vlerën e tatueshme do të shënohet vlera 25.000 lekë, në kutinë e TVSH-së do të llogaritet norma e kompensimit 20% e vlerës së tatueshme pra 25.000 lekë x 20% = 5.000 lekë dhe vlera totale e furnizimit 30.000 lekë. 
Në faturë duhet të shkruhet dukshëm “Vetëfaturim i TVSH-së sipas regjimit për kompensim të fermerit”. Nëse fatura nuk ka këtë shënim, personit të tatueshëm X nuk i lejohet të zbresë TVSH-në e faturës.
Fatura origjinale do të mbahet nga blerësi i produkteve dhe fermerit i jepet kopja e dytë e faturës. Kjo faturë nga personi i tatueshëm blerës regjistrohet në librin e blerjes në rubrikat përkatëse “Blerje nga fermerë”, ilustruar si në librin bashkëngjitur.

Neni 12
Hyrja në fuqi

Ky udhëzim hyn në fuqi menjëherë dhe botohet në Fletoren Zyrtare. 

Ministri i Financave
Shkëlqim Cani

AKTMARRËVESHJE 

Midis

Personit të tatueshëm					Fermerit
    (Emri i subjektit)					(Emri/mbiemri i fermerit)
_____________________			 	______________________

Kjo marrëveshje lidhet më  datë  _____/ _____/______.
Ndërmjet:
Personit të tatueshëm __________(emri i subjektit)_______________, me NIPT _____________, adresë:____________________________________ dhe veprimtari ekonomike _________________________  përfaqësuar nga Z.________(administrator)__________________.
Fermerit  _______  (emër/mbiemër i fermerit)_____________ me NIPT ________(NIPT-i sipas certifikatës së NIPT-it të fermerit_________, adresë _______________________________, i cili kryen veprimtari prodhuese bujqësore _____________(përshkrimin e veprimtarisë prodhuese bujqësore)__________________. 
Sipas së cilës:
Personat e mësipërm kanë rënë dakord për të kryer transaksione midis tyre në përputhje me skemën e kompensimit të prodhuesve bujqësore, të parashikuar në ligjin 92/2014, datë 24.07.2014 “Për tatimin mbi vlerën e shtuar në Republikën e Shqipërisë”.
Është rënë dakord si më poshtë:
[bookmark: _Toc292405274][bookmark: _Toc292533566]1. Objekti i Marrëveshjes
Kjo aktmarrëveshje ka për objekt furnizimin me produkte bujqësore të prodhuara në kuadër të aktiviteteve prodhuese bujqësore që  kryhen nga ky fermer si furnizues i produkteve për këtë person të tatueshëm blerës të këtyre produkteve. 
[bookmark: _Toc292405275][bookmark: _Toc292533567]2. Baza ligjore e aktmarrëveshjes
- Ligji nr 92/2014, datë 24.7.2014 “Për tatimin mbi vlerën e shtuar në Republikën e Shqipërisë”;
- Udhëzimi i ministrit të Financave nr..............., datë ...................,“Për aplikim e regjimit të veçantë të skemës së kompensimit të prodhuesve bujqësorë për qëllime të tatimit mbi vlerën e shtuar”
[bookmark: _Toc292533568]3. Kushtet e fermerit 
Fermeri që  kryen veprimtari prodhuese bujqësore _________________________ (përshkrimi i veprimtarisë) _______________________________________ merr përsipër të shesë (furnizojë) personin e tatueshëm me produkte bujqësore të llojit si më poshtë:
1.____________________;
2.____________________;
3.____________________; etj 
4. Kushtet e personit të tatueshëm blerës. 
4.1 Nga ana e tij personi i tatueshëm për TVSH-në blerës i këtyre produkteve në momentin e disponimit të produkteve bujqësore, garanton se do të pajisë fermerin me fature tatimore me TVSH, (si furnizues - kopje e dytë e faturës) të plotësuar në përputhje me dispozitat ligjore dhe nënligjore dhe fermeri nënshkruan faturën tatimore dhe ruan kopjen që  i vihet në dispozicion nga blerësi. 
4.2 Personi i tatueshëm, blerës i produkteve bujqësore prej fermerit garanton se i përdor këto produkte në kuadër dhe vetëm për qëllime të veprimtarisë së tij ekonomike.
5. Vlera e furnizimit 
Vlera e furnizimit dokumentohet sipas faturës tatimore me TVSH, e cila përmban dhe plotësohet me të dhënat e kërkuara në dispozitat ligjore dhe nënligjore ku bazohet kjo marrëveshje.   
6. Afati i marrëveshjes    
6.1 Kjo marrëveshje hartohet dhe nënshkruhet në 3 akte format origjinal, një për fermerin dhe dy për personin e tatueshëm blerës, i cili një kopje e paraqet në drejtorinë rajonale tatimore ku është i regjistruar. 
6.2 Për çdo ndryshim ose zgjidhje të kësaj marrëveshje, personi i tatueshëm blerës detyrohet të njoftoje drejtorinë rajonale tatimore.
6.3 Kjo marrëveshje lidhet për një afat _______________________________.
7. Të tjera midis palëve  
Shënim. Palët sipas gjykimit të tyre përveç sa më sipër, mund të parashikojnë në këtë marrëveshje kushte të tjera që  nuk bien ndesh dhe nuk cenojnë kërkesat e kësaj marrëveshjeje dhe dispozitat përkatëse ligjore.  

	Administratori i personit të tatueshëm
(Emër, mbiemër, nënshkrimi, vula)
	Fermeri
(Emër, mbiemër, nënshkrimi)




MINISTRIA E BUJQËSISË, ZHVILLIMIT RURAL DHE ADMINISTRIMIT TË UJËRAVE
                                                     DRBZHRAU _____________

Nr. Prot.___________			
		

VËRTETIM

Me anë të të cilit vërtetojmë se _______________(emër, atësia, mbiemër) ___________________ me  letërnjoftim (ID) nr.  _________________, ushtron aktivitetin si fermer në veprimtarinë bujqësore______________(përshkrimi i veprimtarisë/ve bujqësore që kryen fermeri) _____________
me adresë  ________________________________________________  (bashkia/fshati/etj).
Ky vërtetim lëshohet për qëllime të pajisjes me NIPT të fermerit në Drejtorinë Rajonale Tatimore . 

							         DREJTORI  RAJONAL
								(nënshkrimi/vula)  
							_____________________________

Shënim
Ky vërtetim është i vlefshëm 30 ditë nga data e lëshimit të tij prej autoritetit përkatës dhe lëshohet sipas kërkesave të udhëzimit nr.........datë......... të ministrit të Financave në zbatim të nenit 159 të ligjit nr. 92/2014, datë 24.7.2014 “Për tatimin mbi vlerën e shtuar në Republikën e Shqipërisë”.
Në drejtorinë rajonale tatimore dorëzohet formati origjinal i këtij vërtetimi.


Udhëzim
Nr. 4099, datë 3.11.2014

Për një ndryshim në udhëzimin nr. 1159, datë 17.3.2014, të ministrit të SHtetit për inovacionin DhE administratën publike, “Për hartimin e marrëveshjes së nivelit të shërbimit”

Në zbatim të pikës 2 të vendimit nr. 710, datë 21.8.2013 të Këshillit të Ministrave, “Për krijimin dhe funksionimin e sistemeve të ruajtjes së informacionit, vazhdueshmërisë së punës dhe  marrëveshjeve të nivelit të shërbimit”, ministri i Shtetit për Inovacionin dhe Administratën Publike



Udhëzon:

Pika 5 e udhëzimit nr. 1159, datë 17.3.2014, të ministrit të Shtetit për Inovacionin dhe Administratën Publike, ndryshohet, si më poshtë vijon:
“5. MNSH-ja për pajisjet hardware, aplikacionet, licencat ose kombinimet e tyre duhet të fillojë menjëherë nga momenti i marrjes në dorëzim nga porositësi të pajisjes hardware, të aplikacionit, licencës apo kombinimit të tyre. Garancia për pajisjet hardware është me kohëzgjatje minimale 1-vjeçare.”.
Ky udhëzim hyn në fuqi menjëherë dhe botohet në Fletoren Zyrtare.

Ministri i SHTETIT për Inovacionin dhe Administratën Publike
Milena Harito
URDHËR
Nr. 3778, datë 8.10.2014

PËR DELEGIM KOMPETENCE

Në mbështetje të pikës 4, të nenit 102, të Kushtetutës të Republikës së Shqipërisë, të nenit 27 të ligjit nr. 8485, datë 15.5.1999, “Kodi i Procedurave Administrative të Republikës së Shqipërisë” , të ndryshuar, si dhe të pikës V/2, germa “a”, të vendimit nr. 997, datë 10.12.2010 të Këshillit të Ministrave, “Për trajtimin financiar të punonjësve që dërgohen me shërbim jashtë qendrës së punës, brenda vendit”, të ndryshuar, 

URDHËROJ:

1. Autorizimet për dërgimin me shërbim të punonjësve të Autoritetit Shtetëror për Infor-macionin Gjeohapësinor-ASIG, jashtë qendrës së punës, brenda vendit, në largësi mbi 100 km, të lëshohen nga drejtori i Përgjithshëm i Autoritetit Shtetëror për Informacionin Gjeohapësinor- ASIG.
2. Në ushtrimin e kësaj kompetence, drejtori i Përgjithshëm i Autoritetit Shtetëror për Informacionin Gjeohapësinor-ASIG të zbatojë kriteret e përcaktuara në vendimin nr. 997, datë 10.12.2010 të Këshillit të Ministrave, “Për trajtimin financiar të punonjësve që dërgohen me shërbim jashtë qendrës së punës, brenda vendit”, të ndryshuar.
3. Ngarkohet drejtori i Përgjithshëm i Autoritetit Shtetëror për Informacionin Gjeohapësinor- ASIG, për ndjekjen dhe zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

Ministri i SHTETIT për Inovacionin 
dhe Administratën Publike
Milena Harito

VENDIM
Nr. 50, datë 3.11.2014

NË EMËR TË REPUBLIKËS 
SË SHQIPËRISË

Gjykata Kushtetuese e Republikës së Shqipë-risë, e përbërë nga:
	Bashkim Dedja
	kryetar  i  Gjykatës Kushtetuese

	Vladimir Kristo
	anëtar   i	“	“

	Sokol Berberi
	anëtar   i	“	“

	Vitore Tusha
	anëtare e 	“	“

	Altina Xhoxhaj
	anëtare e 	“	“

	Gani Dizdari
	anëtar   i	“	“

	Besnik Imeraj
	anëtar   i 	“          “

	Fatmir Hoxha	
	anëtar   i	“	“


me sekretare Edmira Babaj, në datën 25.9.2014, mori në shqyrtim në seancë plenare mbi bazë dokumentesh çështjen nr. 37 Akti, që i përket: 
KËRKUES:  Dritan Avdyli 
SUBJEKT I INTERESUAR:  Enes Sokoli  
OBJEKTI: 	Shfuqizimi si i papajtueshëm me Kushtetutën e Republikës së Shqipërisë i vendimit nr. 00-2013-931 (92), datë 05.02.2013, të Gjykatës së Lartë.
BAZA LIGJORE:	Nenet 42, 131/f dhe 134/g të Kushtetutës së Republikës së Shqipërisë; nenet 6/1 dhe 13 të KEDNJ-së; nenet 28, 29 dhe 30 të ligjit nr. 8577, datë 10.02.2000, “Për organizimin dhe funksionimin e Gjykatës Kushtetuese”.

GJYKATA KUSHTETUESE,

pasi dëgjoi relatorin e çështjes, Fatmir Hoxha, parashtrimet me shkrim të kërkuesit, që kërkoi pranimin e kërkesës, prapësimet me shkrim të subjektit të interesuar, Enes Sokoli, që kërkoi rrëzimin e kërkesës dhe pasi bisedoi çështjen në tërësi,


VËREN:

I
1. Subjekti i interesuar, Enes Sokoli, i është drejtuar Gjykatës së Rrethit Gjyqësor Tiranë, për të kërkuar deklarimin si të padenjë të kërkuesit për të trashëguar trashëgimlënësen, Etleva Avdyli.
2. Gjykata e Rrethit Tiranë, me vendimin nr. 1388, datë 29.03.2004, ka vendosur: “Rrëzimin e kërkesë padisë për mungesë legjitimimi të palës paditëse Enes Sokoli.”.
3. Mbi ankimin e subjektit të interesuar, Gjykata e Apelit Tiranë ka vendosur: “Prishjen e vendimit nr. 1388, datë 29.03.2004, të Gjykatës së Rrethit Gjyqësor Tiranë dhe kthimin e çështjes për rigjykim në atë gjykatë, me tjetër trup gjykues.”.
4. Mbi rekursin e kërkuesit, Kolegji Civil i Gjykatës së Lartë, me vendimin nr. 203, datë 03.03.2006, ka vendosur: “Mospranimin e rekursit të paraqitur nga Dritan Avdyli.”.
5. Në rigjykim, Gjykata e Rrethit Gjyqësor Tiranë, me vendimin nr. 5070, datë 04.10.2006, ka vendosur: “Pranimin e kërkesë padisë. Deklarimin e padenjësisë të bashkëshortit pasjetues Dritan Avdyli për të trashëguar të ndjerën vajzën e paditësit Erjeta Avdyli.”.
6. Mbi ankimin e kërkuesit, Gjykata e Apelit Tiranë, me vendimin nr. 714, datë 07.04.2008, ka vendosur: “Ndryshimin e vendimit nr. 5070, datë 04.10.2006, të Gjykatës së Rrethit Gjyqësor Tiranë, duke rrëzuar padinë e paditësit Enes Sokoli.”.
7. Mbi rekursin e paraqitur nga subjekti i interesuar, Kolegji Seleksionues i Gjykatës së Lartë, me vendimin nr. 11117-01201-00-2008 regj. Them. datë 30.06.2011, ka vendosur: “Kalimin për gjykim të rekursit të paraqitur nga pala paditëse Enes Sokoli, kundër vendimit nr. 714, datë 07.04.2008, të Gjykatës së Apelit Tiranë.”. 
8. Pas shqyrtimit në seancë gjyqësore, Kolegji Civil i Gjykatës së Lartë, me vendimin nr. 00-2013-931 (92), datë 05.02.2013, ka vendosur: “Prishjen e vendimit nr. 714, datë 07.04.2008 i Gjykatës së Apelit Tiranë dhe lënien në fuqi të vendimit nr. 5070, datë 04.10.2006, të Gjykatës së Rrethit Gjyqësor Tiranë.”.

II

9. Duke mos qenë dakord me këtë vendim, kërkuesi, në datën 02.04.2014, ka paraqitur një kërkesë në Gjykatën Kushtetuese, duke kërkuar shfuqizimin e vendimit nr. 00-2013-931 (92), datë 05.02.2013, të Kolegjit Civil të Gjykatës së Lartë, duke parashtruar këto shkaqe:
9.1 Është cenuar parimi i gjykimit nga një gjykatë e paanshme, e krijuar me ligj. Dy gjyqtarë të Kolegjit Civil janë zëvendësuar, me pretendimin se ata kanë hequr dorë nga gjykimi i çështjes. Në fashikullin e gjykatës nuk ka kërkesë për heqje dorë nga gjyqtarët dhe as vendim të kryetarit të gjykatës për pranimin e dorëheqjeve. Gjyqtarët e ndryshuar kanë marrë pjesë dhe në kolegjin seleksionues e po të ishte i vërtetë shkaku i heqjes dorë, ai (shkaku) do të ekzistonte që në atë fazë. Në këto kushte, vendimi i dhënë në dhomë këshillimi nuk ka qenë produkt i një procesi të rregullt kushtetues në një nga elementet e rëndësishëm të tij, të gjykimit nga një gjykatë e paanshme. 
9.2 Gjatë gjykimit është shkelur parimi i sanksionuar në nenin 4 të Kushtetutës, që përcakton se e drejta përbën bazën dhe kufijtë e shtetit, si dhe të parimit të sanksionuar në nenin 145/1 të Kushtetutës, lidhur me detyrimin për të bërë një arsyetim logjik dhe pa kundërthënie në vendimet gjyqësore. Kërkuesi pretendon se në vendimin nr. 11117-01201-00-2008 regj. them, datë 30.06.2011, të Kolegjit Seleksionues të Gjykatës së Lartë, janë shkruar thënie të kundërta dhe është përdorur një bazë ligjore që nuk ka lidhje me pranimin e rekursit për shqyrtim, por përkundrazi për mospranim, nenet 472 dhe 480 të K.Pr.Civile. 
9.3 Është shkelur parimi i gjykimit nga një gjykatë e caktuar me ligj. Vendimi përfundimtar i Gjykatës së Lartë ka alogjizma, që kanë ardhur si pasojë e dhënies së një kuptimi të ri të fakteve, kuptim ky i ndryshëm nga ai i dhënë nga gjykatat më të ulëta, duke shkelur në këtë mënyrë nenin 142/1 të Kushtetutës. Gjykata e Lartë ka bërë një interpretim në të kundërt të provave të mbledhura nga gjykatat më të ulëta, gjë që bie në kundërshtim me natyrën e gjykimit në atë gjykatë, si dhe ka vlerësuar fakte e prova që nuk janë marrë dhe vlerësuar nga gjykatat më të ulëta.
10. Subjekti i interesuar ka parashtruar se: 
 10.1. Vendimi i kundërshtuar është rrjedhojë e kuptimit, interpretimit dhe zbatimit korrekt  të ligjit procedural dhe material.
 10.2. Fakti që dy gjyqtarë që kanë marrë pjesë në gjykimin në dhomë këshillimi, kanë hequr dorë nga gjykimi në seancë gjyqësore me pjesëmarrjen e palëve, jo vetëm që nuk cenon paanshmërinë e gjykimit, por përkundrazi krijon garancitë maksimale për objektivitet.

III
Vlerësimi i Gjykatës Kushtetuese

11. Kërkuesi legjitimohet si subjekt për të paraqitur një kërkesë të tillë para kësaj gjykate, pasi parashikohet si subjekt nga neni 134/1,g i Kushtetutës së Republikës së Shqipërisë (ratione personae).
12. Kërkuesi legjitimohet në ngritjen e pretendimeve vetëm për sa i përket vendimit gjyqësor të fundit, nr. 00-2013-931 (92), datë 05.02.2013, të Kolegjit Civil të Gjykatës së Lartë, pasi e ka paraqitur kërkesën brenda afatit 2 (dy) vjeçar (ratione temporis). Ndërsa, për sa i përket pretendimeve që lidhen me vendimin nr. 11117-01201-00-2008 regj. them, datë 30.06.2011, të kolegjit seleksionues të Gjykatës së Lartë, nuk legjitimohet, pasi e ka paraqitur jashtë afatit 2-vjeçar. 
13. Kërkuesi legjitimohet për të ngritur pretendime për një proces të rregullt ligjor, lidhur me të drejtën për t’u gjykuar nga një gjykatë e paanshme, lidhur me detyrimin që kanë gjykatat për të arsyetuar logjikshëm vendimin gjyqësor, si dhe për të respektuar parimin e “gjykatës së caktuar me ligj”, pasi këto të drejta mbrohen drejtpërsëdrejti nga Kushtetuta.
14. Gjykata konstaton se pretendimet e kërkuesit, të parashtruara në kërkesë dhe në parashtrimet përfundimtare, konsistojnë në zbatimin e parimit për një proces të rregullt ligjor, për të drejtën për t’u gjykuar nga një gjykatë e paanshme dhe detyrimin që kanë gjykatat për të arsyetuar vendimet e tyre. Gjykata, pas marrjes në shqyrtim të pretendimeve të kërkuesit dhe të prapësimeve të subjektit të interesuar, ia nënshtroi ato procesit të votimit, por nuk arriti shumicën e të gjithë anëtarëve të saj[footnoteRef:1], për pranimin ose rrëzimin e kërkesës, kërkesë kjo e parashikuar në nenin 133/2 të Kushtetutës dhe në nenin 72/2 të ligjit nr. 8577, datë 10.02.2000 “Për organizimin dhe funksionimin e Gjykatës Kushtetuese të Republikës së Shqipërisë”.  [1: Katër gjyqtarë votuan për pranimin e kërkesës: Bashkim Dedja, Vitore Tusha, Gani Dizdari, Besnik Imeraj. Votuan për rrëzimin e kërkesës gjyqtarët: Vladimir Kristo, Sokol Berberi, Altina Xhoxhaj, Fatmir Hoxha. ] 

15. Në kushtet kur, gjatë votimit të çështjes, votat u ndanë në atë mënyrë që asnjë përfundim i çështjes nuk arriti të votohej nga shumica e kërkuar, Gjykata vlerëson se kërkesa duhet refuzuar. Në referim të nenit 74 të ligjit organik, refuzimi i kërkesës për shkak të mungesës së kuorumit të nevojshëm të votave, nuk përbën pengesë që kërkuesi të riparaqesë kërkesën, në rast se krijohen kushte për formimin e shumicës së kërkuar. 










PËR KËTO ARSYE,

Gjykata Kushtetuese e Republikës së Shqipërisë, në mbështetje të nenit 131, shkronja “f”, nenit 134, pika 1, shkronja “g”, nenit 133/2 të Kushtetutës; neneve 72/2 dhe 74 të ligjit nr. 8577, datë 10.02.2000 “Për organizimin dhe funksionimin e Gjykatës Kushtetuese të Republikës së Shqipërisë”, 

VENDOSI:


- Refuzimin e kërkesës. 
Ky vendim është përfundimtar, i formës së prerë dhe hyn në fuqi ditën e botimit në Fletoren Zyrtare.


Anëtarë: Bashkim Dedja (kryetar), Sokol Berberi, Vladimir Kristo, Gani Dizdari, Altina Xhoxhaj, Vitore Tusha, Fatmir Hoxha, Besnik Imeraj

  Faqe| 8619   DEKRET   Nr. 8767, datë 31.10.2014     PËR LEJIMIN E LËNIES   SË   SHTETËSISË SHQIPTARE     Në mbështetje të nenit 92, pika “c” dhe nenit  93 të Kushtetutës, si dhe të neneve 15 e 20 të  ligjit nr. 8389,   datë 5. 8.1998 “Për shtetësinë  shqiptare”, të ndryshuar, bazuar edh e në  propozimin e  m inistrit të Punëve të Brendshme,     DEKRETOJ :     Neni 1     U lejohet lënia e shtetësisë shqiptare me  kërkesë të tyre personave të mëposhtëm:   1.        Ita Kol Kaftalli   2.        Ares Kol Kaftalli   3.        Monda Millo Shunjeviç (Çekaj - Popoviq)   4.        Špres a Sllafko Šunjević (Krstoviq)   5.        Lulzim Mergim Bilali   6.        Klodian Feim Çarçiu   7.        Etleva Avduraman Resulaj   8.        Altea Elton Hazizi   9.        Sokol Xhevit Dafku   10.        Juljana Qemal Trigonis (Skenderaj)   11.        Edlira Beqir Hermanns (Kodra)   12.        Esiona   Spartak Stefani   13.        Kledia Spartak Stefani   14.        Sonila Gjon Ndreka   15.        Enkeleda Herkul Tartari   16.        Manola Herkul Tartari   17.        Zeliha Shyqyri Runkler (Stafa)   18.        Valbona Zef Berishaku (Meshkurti)   19.        Erjola Beqir Tosku (Kosova)   20.        Kl odjan Rafizan Plischke (Bami)   21.        Samanda Eduard Çelmeta   22.        Sonila Haqif Sulaj   23.        Brunilda Skënder Schons (Haxhihyseni)   24.        Ina Rrok Dionisi   25.        Matilda Çelnik Jaupi   26.        Fatjon Kamber Shala   27.        Ilir Destan Almeta   28.        Alma Shefqet  Lika   29.        Fatjona Lulzim Kanapari   30.        Gentjan Ali Lamnica               Neni 2     Ky dekret hyn në fuqi menjëherë.     PRESIDENTI     I     REPUBLIKËS    SË SHQIPËRISË   Bujar Nishani     UDHËZIM   Nr.  19 , datë  3.11. 2014     PËR  ZBATIMIN   E REGJIMIT TË  VEÇANTË  TË   SKEMËS SË  KOMPENSIMIT TË P RODHUESVE  BUJQËSORË   PËR QËLLIME   TË  TATIMIT MBI VLERËN E   SHTUAR     Në mbështetje të nenit 102, pika 4 ,   të  Kushtetutës së Republikës s ë   Shqipërisë, në zbatim  të nenit 159, paragrafi 2 të  ligjit n r. 92/2014, datë  24.7.2014 “Për  tatimin mbi vlerën e shtuar  në  Rep ublikën e Shqipërisë”,  ministri i Financave       UDHËZON:     Neni 1   Qëllimi     Ky udhëzim ka për qëllim të përcaktojë  rregullat dhe procedurat mbi zbatimin e seksionit  4, të kreut XI, të  l igjit 92/2014, datë 24. 7.2014  “Për  tatimin mbi vlerën  e  s htuar në Republikë n e  Shqipërisë” për skemën e kompensimit të  prodhuesve bujqësore, të cilët në vijim në këtë  udhëzim do të referohen me termin “fermer”.      Neni 2   Objekti i skemës së kompensimit     1.  Janë objekt dhe i nënshtrohen skemës së  kompensimit, fermerët që zhvillojnë   aktivitetin e  vet në kuadrin e një sipërmarrjeje bujqësore, si  veprimtari për prodhimin e produkteve bujqë - sore ,   bimore ose shtazore ,   në kuadrin e akti vi - te teve të përcaktuara dhe të listuara sipas pikës 2  të këtij neni.    2.  Bazuar në pikën 2 të  nenit 146 të  ligjit ,  skema e kompensimit do të  zbatohet   për  produktet bujqësore të prodhuara në kuadër të  aktiviteteve prodhuese bujqësore referuar listës  në  a neksin III të  li gjit, të listuara si më poshtë:   Lista e aktiviteteve prodhuese bujqësore   1.  Kultura bujqësore:      

